[bookmark: _GoBack]Príloha č. 1 - Technická špecifikáciu predmetu zmluvy.

Predmetom zmluvy je vykonávanie odborných prehliadok a odborných skúšok (ďalej len "OP a OS“) elektrickej inštalácie a zariadení na ochranu pred účinkami statickej elektriny a atmosférickej elektriny v zmysle zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov (ďalej len "zákon 124/2006"), vyhlášky MPSVaR č.508/2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej len "vyhláška 508/2009"), STN 33 1500 a STN 33 200-6.
Súčasťou OP a OS elektrickej inštalácie je:
· diagnostika závad a nedostatkov zistených pri OP a OS
· vystavenie správy z vykonania OS a OS (ďalej aj "revízna správa")
· stanovenie termínu nasledujúcej OP a OS, v prípade potreby určenie charakteristiky prostredia a stanovenie adekvátnej periodicity OP a OS
· vrátane všetkých nákladov vzniknutých pri realizácii zákazky – doprava, mzdy, ubytovanie, stroje, nástroje a iné náklady

Požiadavky na vystavenie revíznych správ:
· Objednávateľ požaduje vystaviť správu z OP a OS (revíznu správu) elektroinštalácie každú samostatne, a to v rozsahu stanovenom vo Vyhláške č. 508/2009 STN 33 1500 a STN 33 200-6.
· Predmetom OP a OS sú najmä el. zariadenia : el. prípojky, hlavné a podružné el. rozvádzače, svetelná, zásuvková a motorická el. inštalácia vrátane zariadení pevne pripojených na el. rozvody, bleskozvody, pospojovanie a uzemnenie.
· OP a OS musia obsahovať najmä: druh OP a OS, dátum vykonania, Identifikáciu objektu a jeho časti, zaradenie el. zariadenia, inštalované zariadenia a ich príkony, popis a základné údaje zariadenia, východiskové podklady, prostredie, merania vrátane popisu zariadenia a obvodov, druhu káblov, hodnôt istenia a nameraných hodnôt, záver a hodnotenie, súpis závad.
· Súčasťou OP a OS je aj stanovenie termínu nasledujúcej OP a OS, v prípade potreby určenie charakteristiky prostredia a stanovenie adekvátnej periodicity.
· Objednávateľ požaduje dodať fotodokumentáciu závad, ktorá bude obsahovať presné umiestnenie, popis a označenie miesta závady na fotografii.
· Správu z OP a OS je potrebné doručiť objednávateľovi v listinnej forme v 2 vyhotoveniach (originály), z toho 1 vyhotovenie bude tvoriť prílohu faktúry a druhé vyhotovenie dodávateľ dodá zodpovednému zamestnancovi objednávateľa v mieste plnenia.
· Revízne správy budú dodané aj v elektronickej podobe v textových formátoch (word a pdf) spolu s fotodokumentáciou závad na dátovom nosiči v mieste plnenia. Fotodokumentácia musí obsahovať presné umiestnenie, popis a označenie závady. Bez týchto údajov sa nebude považovať revízna správa za úplnú.
· Revízny technik musí splniť všetky ustanovenia príslušných právnych predpisov.

Postup vykonania revízie:
· Revízny technik je povinný si dohodnúť termín vykonania revízie telefonicky a e-mailom so zodpovedným zamestnancom objednávateľa v mieste plnenia.
· Objednávateľ určí svojho zamestnanca – elektrikára, ktorý bude sprevádzať revízneho technika po celom objekte v termíne potrebnom na vykonanie revízie. Revízny technik sa nebude pohybovať po objektoch objednávateľa bez doprovodu objednávateľa.
· Zistené drobné nedostatky elektrickej inštalácie a bleskozvodov odstráni zamestnanec objednávateľa pri výkone OP a OS.
· Na odstránenie nedostatkov ktoré sa z časových alebo materiálnych dôvodov nedajú odstrániť priamo pri výkone OP a OS sa určí časová lehota 5 pracovných dní. Po tejto lehote revízny technik skontroluje stav odstránenia nedostatkov a následne vypracuje revíznu správu.

Špecifikácia objektov a požadovaných OP a OS je uvedená v prílohe č. 2.
